અઢળક કન્ટ્રોવર્સી જન્માવી દેનારી એકતા કપૂર અને અનુરાગ કશ્યપની ફિલ્મ ‘ઉડતા પંજાબ’માં શાહિદ કપૂર, આલિયા ભટ્ટ, કરીના કપૂર અને પંજાબના સુપરસ્ટાર દિલજિત દોસંજ લીડસ્ટાર છે. ‘ઇશ્કિયા’ અને ‘ડેઢ ઇશ્કિયા’નું ડિરેક્શન કરી ચૂકેલા અભિષેક ચૌબે ફિલ્મના રાઇટર-ડિરેક્ટર છે. ફિલ્મની સ્ટોરીલાઇન જાણીએ એ પહેલાં એક નાનકડી સ્પષ્ટતા કે આ ફિલ્મમાં ગાળોની ભરમાર છે. સેન્સર ર્બોડે ફિલ્મ જોઈને એમાં ૯૪ કટ અને ૧૩ ડાયલૉગમાં સુધારા-ઘટાડા કરવાનું કહ્યું હતું, પણ હવે ફિલ્મ એક જ કટ સાથે રિલીઝ થઈ રહી છે. સેન્સર ર્બોડ સાથે થયેલા વિવાદોને લીધે બધા જાણે છે કે પંજાબમાં ચાલતા ડ્રગ્સના કારોબાર અને ડ્રગ્સના બંધાણીઓની આસપાસ આ ફિલ્મ ઘૂમરાય છે.